ไหว้ขอชีวิตให้ลูก แก๊งโจ๋ยิงแม่แทน
หลังหาเรื่องปาระเบิดปงปอง7ลูก,แก๊งโจ๋นครชัยศรีสุดอำมหิต พาพวกขี่รถ จยย.ไปขว้างระเบิดปิงปองใส่ร้านก๋วยเตี๋ยวของสองพี่น้องคู่อริถึง 3 รอบ หวังยั่วยุให้ออกไปมีเรื่องด้วย อีกฝ่ายไม่หลงกลยังยืนขายก๋วยเตี๋ยวให้ลูกค้าตามปกติ แก๊งโจ๋ทมิฬโมโหจอดรถลงมาหน้าร้านแล้วชักปืนยิงเข้าใส่ แต่กระสุนไม่ถูกใคร แม่เห็นเหตุการณ์รีบยกมือไหว้อ้อนวอนขอชีวิตลูกชาย กลับถูกคนร้ายลั่นไกสังหาร คมกระสุนเจาะ หัวกระจุยสิ้นใจตายอนาถ,แก๊งโจ๋สุดโหดจ่อยิงหัวแม่ต่อหน้าลูกชายเปิดเผยเช้าวันที่ 25 ม.ค. พ.ต.อ.ธีรเดช อธิภัคกุล ผกก.สภ.นครชัยศรี จ.นครปฐม รายงานเหตุอุกฉกรรจ์สะเทือนขวัญให้ พล.ต.ต.พจน์ บุญมาภาคย์ ผบก.ภ.จ.นครปฐม พ.ต.อ.รัตนะ ปาลจันทร์ รอง ผบก. รับผิดชอบงานปราบปราม ทราบว่า เมื่อเวลา 21.30 น. วันที่ 24 ม.ค. พ.ต.ท.นาวิน ทรงละออ พงส.ผนก. สภ.นครชัยศรี รับแจ้งเหตุยิงกันมีผู้บาดเจ็บที่ร้านก๋วยเตี๋ยวบะหมี่เจ๊นัด ริมถนนสายท่านา-นครชัยศรี ต.บางกะเบา ไปตรวจสอบพร้อมด้วย พ.ต.อ.อภิชาติ หงษ์สกุล หัวหน้าพนักงานสอบสวน สภ.นครชัยศรี พ.ต.ท.ไชยศ มุกดาหาญ รอง ผกก.ป. พ.ต.ท.ธารา ศรีพรหมคำ รอง ผกก.สส. พ.ต.ท.สมพงษ์ เสนางาม สวป. และฝ่ายสืบสวน บนพื้นถนนหน้าร้านพบกองเลือดและปลอก กระสุน 9 มม. ตกอยู่ 4 ปลอก ส่วนผู้บาดเจ็บเป็นหญิงเจ้าของร้านชื่อ นางกรณัฐ หรือเจ๊นัด ปุเรนโสภา อายุ 39 ปี ถูกกระสุนเข้าศีรษะ 1 นัด ญาตินำส่ง รพ.นครชัยศรี อาการสาหัส เสียชีวิตในเวลาต่อมา,จากการสอบปากคำ นายต้น (นามสมมติ) อายุ 18 ปี ลูกชายของผู้ตายที่อยู่ในเหตุการณ์ให้การว่า ช่วงหัวค่ำ ตนกับน้องชายช่วยมารดาขายก๋วยเตี๋ยวอยู่ที่ร้านเกิดเหตุตามปกติทุกวัน ระหว่างนั้นมีกลุ่มวัยรุ่นคู่อริ มีนายพรศักดิ์ หรือบีม ไม่ทราบนามสกุล เป็นหัวหน้าแก๊ง ยกพวกราว 20 คน ขี่รถ จยย.กว่า 10 คัน ซ้อนท้ายกันมาจากแยกท่านา มุ่งหน้าแยกนครชัยศรี (แยกไปรษณีย์) ผ่านมาถึงฝั่งตรงข้ามหน้าร้านก๋วยเตี๋ยว กลุ่มนายพรศักดิ์ได้ขว้างระเบิดปิงปองเข้าใส่ร้าน 3 ลูก เสียงดังสนั่นหวั่นไหว ลูกค้าในร้านแตกตื่นตกใจวิ่งหนีกันอลหม่าน จากนั้นกลุ่มของนายพรศักดิ์ขี่รถไปทางแยกนครชัยศรี อีกราว 30 นาทีต่อมา นายพรศักดิ์กับพวกขี่รถย้อนกลับ มาอีกครั้ง แล้วขว้างระเบิดปิงปองเข้าใส่ร้านตนอีก 3 ลูก ระเบิดดังสนั่น แล้วพากันเร่งเครื่อง จยย.มุ่งหน้าไปทางแยกท่านา ตัดถนนเพชรเกษม,นายต้นให้การอีกว่า จากนั้นอีก 30 นาทีต่อมา กลุ่มนายพรศักดิ์ขี่รถ จยย.มาจากทางแยกท่านามาชะลอรถเบิ้ลเครื่องเสียงดังอยู่ฝั่งตรงข้ามร้านคล้ายต้องการท้าทายและเยาะเย้ย เพราะหลังขว้างระเบิดปิงปองใส่ร้านถึง 6 ลูก ตนและน้องชายก็ยังไม่ได้ตอบโต้อะไร หลังเบิ้ลเครื่องสักพัก กลุ่มนายพรศักดิ์พากันขี่รถไปทางแยกนครชัยศรีอีกครั้ง กระทั่งเวลา 21.00 น. ขณะร้านก๋วยเตี๋ยวใกล้ปิด กลุ่มนายพรศักดิ์ขี่รถผ่านมาหน้าร้านแล้วขว้าง ระเบิดปิงปองใส่อีก 1 ลูก แล้วขี่รถไปทางแยกท่านา ต่อมาเวลา 21.30 น. ขณะที่ตนกับมารดาและน้องชาย ช่วยกันเก็บร้าน กลุ่มนายพรศักดิ์ขี่รถย้อนศรมาจากทางแยกท่านา แล้วจอดรถลงมาจับกลุ่มบนฟุตปาทหน้าร้าน ก่อนที่ 1 ในกลุ่มของนายพรศักดิ์จะชักปืนออกจากเอวยิงใส่เข้ามาในร้าน 2 นัด หมายสังหารตนและน้องชาย แต่พวกตนก้มหลบทัน กระสุนไม่ถูกใคร,นายต้นให้การต่อด้วยน้ำเสียงสั่นเครือว่า ระหว่างนั้น นางกรณัฐ มารดา ที่ยืนเก็บของอยู่หน้าร้านและเห็นเหตุการณ์ รีบยกมือไหว้กลุ่มนายพรศักดิ์ พร้อมพูดวิงวอนขอชีวิตว่า อย่ายิงลูกชายฉันเลย ทันใดนั้นวัยรุ่นคนเดิมได้หันปากกระบอกปืนเล็งไปที่ร่างของมารดา แล้วลั่นกระสุนใส่ 2 นัด กระสุน 1 นัด พุ่งเจาะศีรษะมารดาเลือดทะลักล้มฟุบลงกอง กับพื้น ก่อนที่กลุ่มของนายพรศักดิ์จะพากันซ้อนรถ จยย.ขี่ย้อนศรมุ่งหน้าไปทางแยกนครชัยศรี ตนกับน้องชายรีบเข้าไปประคองร่างโชกเลือดของมารดาที่ยังหายใจรวยริน แล้วขอความช่วยเหลือจากพลเมืองดีที่เห็นเหตุการณ์อำมหิต นำร่างมารดาส่ง รพ.นครชัยศรี กระทั่งมารดาสิ้นใจตายในเวลาต่อมา,พ.ต.อ.ธีรเดช อธิภัคกุล ผกก.สภ.นครชัยศรี กล่าวว่า ตามแนวทางการสืบสวนสอบสวนทราบว่า กลุ่มนายพรศักดิ์ ผู้ก่อเหตุกับนายต้นและน้องชายเคยมีเรื่องวิวาทกันมาก่อน วันเกิดเหตุนายพรศักดิ์พาพวกขี่รถ จยย.ผ่านหน้าร้านก๋วยเตี๋ยวแล้วขว้างระเบิดปิงปองเข้าใส่ถึง 3 รอบ รวม 7 ลูก แต่ละรอบทิ้งระยะเวลา ห่างกันครั้งละ 30 นาที หวังยั่วยุให้นายต้นและน้องชายออกไปมีเรื่องด้วยจะได้รุมทำร้าย แต่ 2 พี่น้องไม่หลงกล ทำให้กลุ่มคนร้ายโมโหที่ยั่วยุไม่สำเร็จ จึงบุกมาถึงร้านและใช้ปืนยิงใส่ แต่กระสุนไม่ถูกใคร กระทั่งมารดาที่ยืนอยู่หน้าร้านได้ยกมือไหว้วิงวอนขอชีวิตลูกชาย ทำให้คนร้ายฮึกเหิมลั่นกระสุนสังหารเข้าใส่เพื่อระบายอารมณ์ ขณะนี้ได้สอบปากคำพยานไปแล้วหลายปาก คาดว่าจะขออนุมัติศาลออกหมายจับกลุ่มผู้ก่อเหตุที่มีนายพรศักดิ์เป็นหัวโจกได้ทั้งหมด คดีนี้ปล่อยไว้ไม่ได้ ต้องจับให้ได้โดยเร็วเพราะเป็นการกระทำที่เหี้ยมโหดอำมหิตมาก หากคนร้ายต่อสู้ขัดขืนตำรวจจะใช้มาตรการเด็ดขาดจัดการ
แก๊งโจ๋นครชัยศรีสุดอำมหิต พาพวกขี่รถ จยย.ไปขว้างระเบิดปิงปองใส่ร้านก๋วยเตี๋ยวของสองพี่น้องคู่อริถึง 3 รอบ หวังยั่วยุให้ออกไปมีเรื่องด้วย อีกฝ่ายไม่หลงกลยังยืนขายก๋วยเตี๋ยวให้ลูกค้าตามปกติ
ขว้างระเบิด,ระเบิดปิงปอง,ร้านก๋วยเตี๋ยว,คู่อริ,แก๊งโจ๋,ยิงแม่,ขอชีวิต,นครชัยศรี,นครปฐม,กรณัฐ  ปุเรนโสภา